kardosdrur/scandi-wiki huggingface dataset:
Antenneforstærker

Indenfor elektronik er en antenneforstærker, mast-forstærker eller maste-forstærker en enhed som forstærker et elektrisk signal fra en radioantenne eller tv-antenne, sædvanligvis ud til en signaludgang med samme impedans som signalindgangens impedans.
Antenneforstærkerens indgange og udgange har typisk en impedans på 75 Ohm for koaksialkabel og 300 Ohm for balanceret fladkabel.

Anvendelse 
En antenneforstærker kan muliggøre, at et svagt DTT-signal eller radiosignal bliver mere brugbart. Men en del krav skal være opfyldt for at en antenneforstærker kun forbedrer modtagelsen:
 Antenneforstærkerens udgangssignal må ikke overstige fabrikantens maksimale signalniveau. Typiske max. 96-110 dBuV, hvor dBuV betyder dB over én uV. 60 dBuV svarer til 1 mV.
 Tilkoblede fjernsynsmodtageres, satellit-tv-tuneres og radiomodtageres maksimale indgangssignalniveauer, må ikke overskrides.
 Antenneforstærkeren kan have en justering, så forstærkningen kan skrues ned, med formålet at udgangssignalniveauet ikke er for højt.
 Antenneforstærkerens støjtal i dB plus dæmpning i dB (f.eks. fra filter) før forstærker, skal være mindre end tunerens støjtal i dB plus evt. (dæmpning mellem antenneforstærker udgang og tuner-indgang). I modsat fald forringes signal-til-støj forholdet.

Hvis bare én af de to første ovenstående krav overskrides, vil antenneforstærkeren eller tv-udstyr i perioder udøve signalstyrkeafhængig begrænsning (eng. limiting) eller klipning, som skyldes overstyring. Overskridelse vil resultere i, at alle kanaler, der går gennem det givne overstyrede forstærkertrin, forvanskes.

Ved design af boligantenneanlæg eller fællesantenneanlæg anbefales det, at signalniveauet er mindst 62 dBuV ved FM-Hi-Fi-stereo, 56 dBuV ved UHF bånd V og maksimalt 80 dBuV (=10mV) i hvert bånd som præsenteres ved en boligs antennestik.

Filtervirkning 
Sædvanligvis har en antenneforstærker også en tilsigtet filtervirkning. F.eks. vil en antenneforstærker, som er optimeret til et bestemt frekvensbånd eller én eller nogle få kanaler få et bånd eller kanal tilnavn. F.eks. er en fjernsyns UHF-antenneforstærker netop egnet til TV via UHF bånd IV og TV via UHF bånd V (kanal 21-60; tidligere 21-69), fordi dens formål er at forstærke de nævnte tv-bånd.

Mulige tv-forstyrrelser 
Formentlig fra 2013 bliver kanal 61-69 anvendt til 800MHz-bredbånd, hvilket kan give tv-forstyrrelser grundet overstyring af bl.a. UHF-antenneforstærkere, der til den tid, utilsigtet forstærker bredbåndssignalerne i frekvensintervallet 790-862MHz (kanal 61-69).

Muligvis kan UHF-antenneforstærkeren gøres robust ved at sætte et stærkt selektivt 800MHz-bredbåndsfilter på indgangen.

Kilder/referencer

Se også 
 Linjeforstærker

Elektroniske forstærkere
Elektroniske apparater
Radioteknik
Mormons Bogs profeter

I Mormons Bog, er der nævnt mange profeter. Her vises profeterne, som arvede Nefis plader, og dem som ellers kaldes profeter i Mormons Bog. Dertil er også højpræster og missionærer nævnt. Navnene er, som de optræder i den seneste danske oversættelse af Mormons Bog fra 2005.

I Nefis plader 
De følgende profeter er dem, som er nævnt i Nefis plader (1. Nefi til Omni).

 Lehi (Navnet nævnes også i Bibelen, i Dommerbogen 15:9)
 Nefi (Se 1. Nefi 1 Navnet nævnes i nogle versioner af 2. Makkabæerbog 1:36)
 Jakob
 Enosh (Se bl.a. Enoshs Bog Navnet nævnes også i Første Mosebog 4:26)
 Jarom
 Omni
 Amaron
 Kemish (Se Omnis Bog 1)
 Abinadom (Se Omnis Bog 1 Navnet nævnes ikke i bibelen, men et lignende navn Abinadab nævnes i fx Første Krønikebog 2:13)
 Amaleki (Se bl.a. Omnis Bog)

I Mormon og Moronis plader 
De følgende profeter er dem, som er nævnt i Mormons forkortelse af de Nefis store plader (Mosija til Moroni, eksklusiv Eter).

 Kong Benjamin (Se bl.a. Mosijas Bog)
 Mosija ?
 Ammon ?
 Abinadi (Se Mosija)
 Alma den ældre (Se Almas Bog)
 Alma den yngre (Se Almas Bog)
 Mosijas sønner ?
 Aron
 Ammon
 Omner (Se bl.a. Almas Bog)
 Himni (Se bl.a. Almas Bog)
 Amulek (Se Almas Bog)
 Ze'ezrom ? (Se Almas Bog)
 Helaman
 Helaman II
 Nefi
 Lehi
 Lamanitten Samuel (Se 3. Nefi 8:3)
 Kristi Disciple
 Nefi
 Timotheus (Se 3. Nefi 19:4)
 Jonas, Nefis søn (Se 3. Nefi 19:4)
 Mathoni (Se 3. Nefi 19:4)
 Mathoniha (Se 3. Nefi 19:4)
 Kumen (Se 3. Nefi 19:4)
 Kumenonhi (Se 3. Nefi 19:4)
 Jeremias (Se 3. Nefi 19:4)
 Shemnon (Se 3. Nefi 19:4)
 Jonas (Se 3. Nefi 19:4)
 Sidkija (Se 3. Nefi 19:4)
 Esajas (Se 3. Nefi 19:4)
 Amos
 Amos II
 Ammaron (Se bl.a. Mormons Bog i Mormons Bog)
 Mormon (Se flere bøger i Mormons Bog)
 Moroni (Se flere bøger i Mormons Bog, bemærk at der også er kaptajn Moroni.)

I Eters plader 
 Mahonri Moriancumer, Jareds bror (Navnet er ikke nævnt i Mormons Bog, men Joseph Smith udtalte nogle år efter udgivelsen, at dette var navnet)
 Eter

Referencer

Se også 
 Mormons Bog
 Mormonkirken
 Kristi Samfund

Eksterne henvisninger 
 Liste over profeterne i Mormons Bog på engelsk 
 Mormonkirkens seneste danske oversættelse af Mormons Bog

Jesu Kristi Kirke af Sidste Dages Hellige
Dæmpning

Se evt. også Dæmpning (musik)

Indenfor fysik er dæmpning effekten som reducerer amplituden af oscillationer i et oscillerende system, især en harmonisk oscillator. Denne dæmpningseffekt er lineart relateret til oscillationens hastighed. Denne restriktion leder til en bevægelse som kan modelleres ved en linear differentialligning og som har en simpel analytisk løsning.

Indenfor mekanik kan dæmpning f.eks. realiseres med en støddæmper.

Eksterne henvisninger 
 Calculation of the matching attenuation,the damping factor, and the damping of bridging 

Klassisk mekanik
Matematisk analyse
Elektroniske begreber og fænomener
Carl Schrøder

Carl Schrøder (4. februar 1907 i Bielitz, Østrig – 19. april 1964) var en dansk virksomhedsgrundlægger, direktør og civilingeniør, far til Henrik og Johan Schrøder

Han var søn af ingeniør Aage Schrøder (død 1953) og hustru Marie f. Jørgensen, blev student fra Ordrup Gymnasium 1925 og cand. polyt. 1933 fra Polyteknisk Læreanstalt. Han var ingeniør ved Søminevæsenets radiosektion 1933-36 og stiftede i 1935 ingeniørfirmaet Radiometer, Aagaard Nielsen & Schrøder sammen med Børge Aagaard Nielsen. Carl Schrøder var firmaets direktør til sin død.

Han var medstifter af A/S Wejra, Maskinfabrik, i 1947 og adm. direktør for dette selskab fra 1951 til 1957.

Carl Schrøder var desuden medlem af Akademiet for de Tekniske Videnskaber fra 1952 og fra 1944 medlem af bestyrelsen for Radioteknisk Forskningslaboratorium under dette; formand for Radioindustriens Patentforening 1948-56; medlem af bestyrelsen for exportsammenslutningen DEMA (Danish export-association for medical apparatus and appliances) 1949-56, af bestyrelsen for Foreningen af Fabrikanter i Jernindustrien i København, af forretningsudvalget for Jernindustriens Sammenslutning fra 1955 og af Industrirådet fra 1957. Han var formand i elektroteknikgruppen i Akademiet for de Tekniske videnskaber og blev medlem af Statens teknisk-videnskabelige forskningsråd 1960.

Han blev gift 22. december 1937 i Lyngby Kirke med Lise Briem Ottar (23. januar 1911 på Frederiksberg – 30. april 1967), datter af vicegymnastikinspektør O.A. Ottar og hustru Inger Marie f. Hansen.

Privat dyrkede han sejlsport og cellospil

Han er gengivet i et bronzerelief af Nellemann på Radiometer.

Kilder 
 Kraks Blå Bog 1957
 Opslag i Schrødersamfundet

Eksterne henvisninger 
 

Personer i Kraks Blå Bog (afdøde)
Erhvervsfolk fra Danmark
Ingeniører fra Danmark
Danskere i 1900-tallet
Medlemmer af Industrirådet
Medlemmer af Akademiet for de Tekniske Videnskaber
Studenter fra Ordrup Gymnasium
Alumni fra Danmarks Tekniske Universitet
Madonna

Madonna har flere betydninger:

Jomfru Maria
Jomfru Maria (med eller uden Jesus) som motiv i kunsten:
Madonna (maleri) af Edvard Munch
Madonna (entertainer)
Madonna (album) – debutalbum fra 1983
Børge Aagaard Nielsen

Børge Aagaard Nielsen  (16. november 1909 i Skive – 21. februar 1997) var en dansk civilingeniør, direktør og virksomhedsgrundlægger.

Han var søn af grosserer N. Aagaard Nielsen (død 1960) og hustru tandlæge Mathilde Karoline f. Jensen (død 1973), blev student fra Silkeborg Gymnasium 1927 og cand. polyt. 1933 fra Polyteknisk Læreanstalt. Nielsen var dernæst ansat i A/S Bang & Olufsen fra 1933 og stiftede 1935 sammen med civilingeniør Carl Schrøder I/S Radiometer. Han var senere medstifter af Radiometer A/S 1964, adm. direktør 1964-71 og formand for bestyrelsen 1964-74.

Han blev medlem af Akademiet for de Tekniske Videnskaber 1966 og tildelt Alexander Foss' Guldmedalje 1954.

Han blev gift 4. marts 1938 med tandlæge Bodil Katrine Leding (8. marts 1912 i Nørre Nebel – ?), datter af direktør Jens Leding (død 1952) og hustru Birgitte f. Jensen (død 1958).

Kilder 
 Kraks Blå Bog 1974

Personer i Kraks Blå Bog (afdøde)
Erhvervsfolk fra Danmark
Ingeniører fra Danmark
Danskere i 1900-tallet
Medlemmer af Akademiet for de Tekniske Videnskaber
Personer fra Skive
Nipgård Sø

Nipgård Sø er en lavvandet sø i Midtjylland, beliggende vest for Kjellerup mellem Thorning og Neder Hvam.

Den sandbundede sø ligger i et landskab med mange dødishuller og er delvist omkranset af elleskov og intensivt dyrkede landbrugsarealer. I søen ligger et par små øer.

Søen og dens omgivelser udgør Natura 2000-område nr. 36 Nipgård Sø og er udpeget til habitatområde på grund af en række sjældne vandplanter på lavt vand, bl.a. strandbo, søpryd, vandnavle, og svømmende sumpskærm. På dybere vand findes en række langskudsplanter som aks-tusindblad og vandpest. Søen har tidligere været lobeliesø, men betegnes nu som en "overgangssø" mod en vandaks-sø.

I søen findes kun tre fiskearter: gedde, aborre og skalle.

Noter

Eksterne kilder/henvisninger 
 Danmarks Søer, Søerne i Nordjyllands og Viborg Amter, af Thorkild Høy m.fl.

Se også 
 Naturtyper i Danmark

Søer i Silkeborg Kommune
Fredede arealer i Danmark
EU-habitatområder i Danmark
Fredericia Havn

Fredericia Havn (Port of Fredericia) er en erhvervshavn beliggende i Fredericia.
Havnen, der blev etableret i 1808, er Danmarks største, målt på godsomsætning.

Siden 1. januar 2000, har havnen været en del af ADP som er en sammenslutning af Fredericia, Nyborg, og senere Middelfart havn. Ejerskabet fordeles på følgende måde: Fredericia Kommune (89%), Nyborg Kommune (10,6%), Middelfart Kommune (0,4%).

På havnen ligger bl.a. grovvareselskabet DLG, gødnings-virksomheden Dan Gødning, salt-virksomhederne Brøste og GC Rieber Salt, shipping selskaberne Fredericia Shipping og DK Shipping, olie, gas og kemikalier-selskaberne Shell, Samtank, og Yara chemicals.

Kapacitet 
 Vanddybde på 15 meter. 
 585.000 m2 havneareal. 
 4 Ro/Ro lejer.
 7 Portalkraner fra Århus Maskinfabrik.
 3 Mobilkraner fra Gottwald Port Technology.
 1 Mindre mobilkran.

Forretningsområder 

 Tør bulk
 Containertrafik
 RO/RO
 Stykgods
 Flydende bulk
 Projektlast

Faste Fragtruter

Referencer

Eksterne henvisninger 
 Fredericia Havns hjemmeside 

Etableret i 1808
Havne i Danmark
Havn
Kommunalt ejede virksomheder i Danmark
Havn
Reklamer ja tak

Reklamer Ja tak alternativt Reklamer-jatak er en uafhængig forbruger- og miljøorganisation, der kæmper for at gøre husstandsomdelte-reklamer til et aktivt tilvalg. Organisationen blev startet i februar 2010, og kom på Facebook i marts 2010, hvor de har over 10.000 støtter.

Arbejde 
Reklamer Ja taks arbejde består primært i pressearbejde og i lobbyarbejde  .

Referencer

Eksterne henvisninger 
Initiativet Hjemmeside 

Foreninger fra Danmark
Etableret i 2010
Forbrugerorganisationer
Miljøorganisationer
H.C. Hagedorn

Hans Christian Hagedorn (født 6. marts 1888 i København, død 6. oktober 1971 på Niels Steensens Hospital i Gentofte) var en af Danmarks mest berømte læger og pionerer i første halvdel af det 20. århundrede.

Sammen med August Krogh introducerede Hagedorn i 1923 insulinbehandling af diabetes i Danmark.

Hagedorn og Krogh erhvervede rettighederne til insulinproduktion fra Banting og Best i Toronto og påbegyndte 1923 en insulinproduktion og grundlagde i 1923 Nordisk Insulinlaboratorium, i 1989 fusioneret med Novo Industri til Novo Nordisk.

1932 blev han Ridder af Dannebrog.

Hagedorn døde 6. oktober 1971 af Parkinsons sygdom. Han er begravet på Boeslunde Kirkegård.

Eksterne henvisninger 
 
 Biokemisk Forening – Hans Christian Hagedorn

Kilder 
 Dansk Biografisk Leksikon

Farmakologer fra Danmark
Danskere i 1900-tallet
Læger fra Danmark
Riddere af Dannebrog
Personer fra København
Personer i Dansk Biografisk Leksikon
Personer i Kraks Blå Bog (afdøde)
Erhvervsfolk fra Danmark
Modtagere af Klein-prisen
Halvbusk

En halvbusk eller en kamæfyt er en flerårig plante, som forvedder på de nederste dele af grenene, men som kun har urteagtige étårsskud. Disse planter er ganske lave (under en halv meter), men overvintrer med grene og knopper over jorden.

På den måde står halvbusken mellem den flerårige, urteagtige plante (stauden) og den egentlige busk. De urteagtige dele dør væk i løbet af vinteren, og under hårde vintre vil alle overjordiske dele visne ned. Om foråret skyder planten altså frem enten fra de levende, overjordiske skud eller fra de underjordiske dele. Blomster og frugter dannes oftest på de enårige skud.

Eksempler 
Vigtige eksempler på halvbuske findes i maki og garrigue, som begge er tørre vegetationer fra Middelhavsområdet og tilsvarende egne i andre verdensdele. Her kan f.eks. nævnes
 Have-Timian
 Hedelyng
 Prikbladet Perikon
 Rosmarin
 Ægte Edelweiss

Referencer

Se også 
 Livsformer (planter)
Nixie-rør

Et nixie-rør er et specielt neonrør egnet som udlæsningsenhed af cifre eller anden information. Glasrøret indeholder en metalnet anode og adskillige katoder, formet som cifre eller andre symboler. Nixie-røret er faktisk en slags glimlampe men med flere katoder. Når en katode tændes omgives den af et orange lysskær. Røret er fyldt med gas ved lavt tryk, sædvanligvis neon og ofte med en lille smule kviksølv eller argon, i en Penning-blanding.

Selom et nixie-rør ligner et elektronrør af udseende, fungerer det ikke ved hjælp af termionisk elektronudsendelse fra en opvarmet katode. Nixie-røret er derfor et koldkatode-rør (en form for gasfyldt-rør), eller en variant af neonlampe. Nogle nixie-rør bliver sjældent over 40 °C selv under de hårdeste anvendelsesbetingelser ved stuetemperatur.

Den almindeligste form for nixie-rør har ti katoder formet som cifrene 0 til 9 (og af og til et decimal punktum eller to), men der er også typer som viser nogle bogstaver, tegn og symboler. Fordi cifrene og andre tegn er placeret bagved hinanden, ses hvert tegn i sin egen dybde, hvilket giver nixie baserede udlæsningsenheder deres distinkte særpræg. En relateret udlæsningsenhed er et pixie-rør, som anvender en hulmaske (eng. stencil) med ciffer-formede huller i stedet for for formede katoder.

Hver katode kan bringes til at lysgløde med den karakteriske neon rødorange farve ved at anvende 170 volt jævnstrøm ved nogle få milliampere mellem en katode og anoden. Strømbegrænsning udformes typisk som en anode resistor på nogle få 10 tusinde ohm. Nixie-rør udviser negativ differentiel modstand ligesom andre gasudladningsrør og vil derfor bibeholde deres lysglød ved ned til typisk 20 V til 30 V under startlysglød spændingen.

Nixir-rørs middellevetid varierer fra omkring 5.000 timer for de tidligste typer, til så højt som 200.000 timer eller mere for nogle af de sidst introducerede.

Kilder/referencer 

 , LCCN 78-31849.
 , LCCN 67-13048.
 , LCCN 68-135075, Dewey 621.381/51, LCC TK7871.73.W44.

Eksterne henvisninger 

 Main nixie-based discussion forum
 Brief history of Haydu Brothers 
 Mike's Electric Stuff: Display and Counting Tubes
 Nixie tube photos and datasheets
 Nixie tube cross-reference tables 

Elektroniske udlæsningsenheder
Elektronrør
Gasudladningslamper
Terrorbomben mod Syrian Arab Airlines i 1976

Terrorbomben mod Syrian Arab Airlines i 1976 var en bombe mod det syrisk luftfartsselskab Syrian Arab Airlines kontor i Vester Farimagsgade nummer 8 den 30. september 1976.
En granat ødelagde et stort vindue.

Det lykkedes ikke politiet at identificere gerningsmanden, men de regnede med at aktionen skete som følge af hængningen af tre arabere i Damaskus.
Den 26. september havde fire mænd angrebet Hotel Semiramis i centrum af Damaskus og taget 90 gidsel.
Efter syv timers kamp blev de overmandet af syriske tropper.
Dagen efter var tre overlevende blevet hængt.

Vester Farimagsgade blev omkring 9 år senere igen ramt af bombeterror i forbindelsen med Terrorangrebet den 22. juli 1985 da en bombe sprang ved Northwest Orient Airlines' kontor i nummer 7.

Referencer 

Terrorhandlinger i Danmark
Begivenheder i 1976
Jan Eivind Myhre

Jan Eivind Myhre (født 26. april 1947) er norsk professor i historie ved Universitetet i Oslo. Myhres emneområder er især norsk og europæisk historie efter 1800, emnemæssigt især socialhistorie, historiografi, befolkningshistorie, migrationshistorie, byhistorie, barndomshistorie og videnskabshistorie.

Karriere 

 1994-1996: professor ved NTNU
 1991-2001: professor ved universitetet i Tromsø
 2001-i dag: Universitetet i Oslo

Forfatterskab 

 "By-Tettsted-Urbanisering – En innledning", (i: Grethe Authén Blom (red): Urbaniseringsprosessen i Norden, Del 3: Industrialiseringens første fase, Universitetsforlaget, Oslo-Bergen-Tromsø 1977, ).
 "Urbaniseringen i Norge i industrialiseringens første fase ca. 1850-1914", (i: Grethe Authén Blom (red.): Urbaniseringsprosessen i Norden 3: Industrialiseringens første fase; Universitetsforlaget, Oslo-Bergen-Tromsø 1977; )
 Sagene – en arbejderforstad befolkes 1801-1875 (Oslo 1978)
 Bærum 1840-1980 (Oslo 1982)
 "Urbaniseringen i Norge etter første verdenskrig" (Historica IV. Föredrag vid det XVIII Nordiska historikermötet i Jyväskylä 1981. Studia historica Jyväskyläensia 27; Jyväskylä 1983, s. 157-170)
 "Tilnærmning til byhistorien. På leting etter de urbane variabler" ((Norsk) Historisk Tidsskrift 2, 1987; s. 180-195)
 "Hovedstaden Christiania (1814 til 1900)". Oslo bys historie bind 3; Oslo 1990; 
 "Byernes hamskifte. Fra førindustriell til industriell by" (Einar Niemi og Hallvard Tjelmeland (red.): Nyere byhistorie i Norden. En seminarierapport; Institutt for sammfundsvitenskap, UiTø Skriftserie B, nr 32; Tromsø 1992, s. 21-33)
 Making a Historical Culture. Historiography in Norway (redaktør sammen med W.H. Hubbard, Sølvi Sogner og Trond Nordby Første samlete engelskspråklige fremstilling av historiefagets utvikling i Norge. (1995)
 I nasjonalstatens tid 1814-1940 Norsk innvandringshistorie bind 2, med Einar Niemi og Knut Kjeldstadli (2003)
 "Den eksplosive byutviklingen 1830-1920" (Norsk byhistorie: urbanisering gjennom 1300 år (medforfatter, Del III, Oslo 2006; )

Eksterne henvisninger 
 Hjemmeside ved UiO
 Klassekampen Myhre om middelklassens historie på 1800-tallet 13. mars 2004

Fed tekst

Historikere fra Norge
Faglitterære forfattere fra Norge
Ansatte ved Oslo Universitet
Ansatte ved Norges teknisk-naturvidenskabelige universitet
Norsksprogede forfattere fra Norge
Ravel Morrison

Ravel Ryan Morrison (født 2. februar 1993) er en engelskfødt jamaicansk fodboldspiller, der spiller i den engelske Championship fodboldklub Derby, som han skiftede til fra ADO Den Haag i 2021. Ravel Morrison spiller på midtbanen.

Eksterne henvisninger 

Fodboldspillere fra Manchester United F.C.
Fodboldspillere fra West Ham United F.C.
Fodboldspillere fra Birmingham City F.C.
Fodboldspillere fra Queens Park Rangers F.C.
Fodboldspillere fra Cardiff City F.C.
Fodboldspillere fra SS Lazio
Personer fra Wythenshawe
Ola Svein Stugu

Ola Svein Stugu (1947 i Oppdal- ) er en norsk historiker, forfatter og professor ved institutt for historie og klassiske fag på Norges teknisk-naturvitenskapelige universitet i Trondheim. Stugu blev cand. philol. i 1976 ved Universitetet i Oslo med historie som hovedfag og virkede som lærer, i den offentlige forvaltning og opgaveforskning frem til 1993. Stugu blev førsteamanuensis ved historisk institutt og Universitetet i Trondheim i 1994, før han i 2001 blev professor samme sted.

Stugu har skrevet flere bøger og andre publikationer inden for kulturhistorie, byhistorie og historiedidaktik, blandt andet Trøndelags historie for perioden efter 1945. Han er desuden viceleder af Norsk senter for bygdeforskning.

Forfatterskab 
 Da myra ble by (Trondheim 1991)
 "Kundskabsbyen 1964-1997" (Trondheims historie, bind 6; Oslo 1997)
 "Velstandens tid" (Trøndelags historie, bind 3; 2005, s. 357-490)
 "Mot et urbanisert land? 1920-2000" (Norsk byhistorie: urbanisering gjennom 1300 år (medforfatter, Del IV, Oslo 2006; )

Noter

Eksterne henvisninger 
 NTNU.no – Biografien til Ola Svein Stugu 
 Kildenett.no – Biografien til Ola Svein Stugu 

Historikere fra Norge
Faglitterære forfattere fra Norge
Ansatte ved Norges teknisk-naturvidenskabelige universitet
Norsksprogede forfattere fra Norge
Arne Nielsen

Arne Nielsen er navnet på flere personer:
 Arne Nielsen (politiker) – dansk kristendemokratisk politiker
 Arne Nielsen (PET-chef) – chef for Politiets Efterretningstjeneste
 Arne Nielsen (fodboldtræner), træner for Boldklubben af 1893 i 1989-91
 Arne Højme Nielsen (1884–1967) – dansk atlet
 Arne Nielsen (skytte) (1895-1942) - dansk sportsskytte
Arne Nielsen (PET-chef)

Arne Nielsen (9. februar 1926 i Frederikshavn – 1. november 1970 i Bruxelles) var politiinspektør og chef for Politiets Efterretningstjeneste (PET).

Arne Nielsen blev ansat hos PET's ledelse som jurist i forbindelse med sikkerhedstjenestens navneforandring fra REA til PET. Andre jurister, der blev ansat på samme tid, var Ernst Mogens Jensen og Ole Stevns. I 1964 blev Arne Nielsen leder af PET efter Ernst Mogens Jensen. Under Arne Nielsens lederskab af PET formulerede regeringen Regeringserklæringen 1968 om PET's virke.

Arne Nielsen døde som blot 44-årig i en hotelseng i Bruxelles.

Hans Davidsen-Nielsen har kaldt ham "den mest farverige, fascinerende og fandenivoldske skikkelse i PET's historie".

Henvisninger 

Personer fra Frederikshavn
Politifolk fra Danmark
Jurister fra Danmark
Danskere i 1900-tallet
Personer i Kraks Blå Bog (afdøde)
Cosmopolitan (drink)

Cosmopolitan-drinken er en cocktail der består af  vodka, triple sec, tranebærjuice og friskpresset eller sødet limejuice. Drinken menes at være opfundet af Cheryl Cook i slutningen af 1980'erne, da Absolut Vodka Citron kom på markedet. Men som med så mange andre cocktails, er det ikke svært at finde noget der kunne ligne en forgænger. I 1960 promoterede Ocean Spray, at det var dem der lavede den bedste tranebærjuice, drinken Harpoon som består af vodka, tranebærjuice og frisk lime. En ting står dog helt klart, at Cosmopolitan fik noget af en renæssance med serien "Sex and the City".

Kilder og henvisninger

Drinks